TESTAREA moleculară pentru COVID-19 a întregului PERSONAL MEDICAL și a tuturor PACIENȚILOR internați în unitățile sanitare publice
Federația SANITAS din România, reprezentând interesele a peste 115.000 de angajați din sistemul public de sănătate și asistență socială, federație reprezentativă la nivelul sectorului de activitate sănătate și activități conexe, supune opiniei publice prezenta PETIȚIE, prin care solicităm TESTAREA  moleculară pentru COVID-19,  a întregului PERSONAL ANGAJAT și a tuturor PACIENȚILOR  internați în unitățile sanitare publice și a CONTACȚILOR direcți, deoarece de SĂNĂTATEA personalului depind în mare măsură modul și timpul în care noi ca țară vom ieși din această criză cumplită.   

Susținerea noastră este bazată pe evoluția acestei pandemii în țări cu un sistem medical mult mai bine pus la punct față de cel românesc și a faptului că până în momentul de față, peste 15% din persoanele diagnosticate cu COVID-19 în România provin din rândurile personalului medical și auxiliar, pus la grea încercare, în aceste vremuri, în care au fost lăsați de autorități fără echipamente de protecție elementare.   

Prin această PETIȚIE solicităm ca în perioada următoare să se testeze cu PRIORITATE NAȚIONALĂ întreg personalul angajat în spitalele publice, în DSP-urile aflate în prima linie a anchetei epidemiologice, cât și a tuturor pacienților din sistemul public de sănătate și a contacților direcți ai acestora (simptomatici și asimtomatici).   

De asemenea, dorim să atragem atenția că la nivelul FEDERAȚIEI SANITAS avem un număr foarte mare de SESIZĂRI venite de la membrii noștri de sindicat, care reclamă: 
- lipsa echipamentului de protecție, 
- modul netransparent și discriminatoriu în care echipamentul de protecție este distribuit, de la nivel central până la nivelul secțiilor din spitale (spre exemplu, banala mască de față, stând încuiată în ”seiful” șefului de secție), 
- lipsa de transparență în comunicarea informațiilor oficiale cu privire la măsurile concrete care privesc managementul situațiilor de criză în unitățile sanitare și managementul personalului angajat.
[('Narațiuni legate de sănătate', 39), ('Criticarea restricțiilor', 164), ('Știre reală', 436), ('Criticarea actorilor naționali și internaționali', 178), ('Minimizarea impactului COVID-19', 151), ('Acuzații de autoritarism și distopie', 22), ('Satiră', 304), ('Teorii ale conspirației', 357), ('Narațiuni legate de vaccinare', 370), ('Geo-politică', 81)]